พ่อมีอาการเรอผิดปกติ คือ เรอเกือบทุกๆ 20นาที วันนึงได้ยินพ่อเรอ 10 กว่าครั้งได้ ซึ่งเมื่อก่อนไม่เป็นเลย อาการแบบนี้ควรรีบพบแพทย์ไหม ถามพ่อแล้วบอกไม่มีอาการแน่นท้อง หรือจุดเสียดอะไร แต่มันก็เรอขึ้นมาเอง ปัจจุบันพ่ออายุ 54 ปีครับ
สวัสดีค่ะ เรอคือปฏิกิริยาของร่างกายในการขับลมออกจากกระเพาะอาหารหรือหลอดอาหารออกทางปาก ทำให้เกิดเสียงที่เกิดจากสั่นของหูรูดหลอดอาหารและมีกลิ่นของอาหารที่ได้บริโภคและยังค้างอยู่ในกระเพาะอาหาร โดยมักจะเกิดขึ้นเมื่อมีลมอยู่ในกระเพาะอาหารมากเกินไปและทำให้กระเพาะอาหารพองตัวสาเหตุของเรอเช่นการกลืนลมหรือกลืนอากาศเข้าไปทั้งที่เจตนาและไม่ได้เจตนา โดยการกลืนลมในปริมาณมาก การรับประทานอาหารหรือดื่มเครื่องดื่มบางชนิดทำให้เรอบ่อยขึ้น การมีกรดในกระเพาะอาหารมาก โรคประจำตัวเช่นกรดไหลย้อนโรคกระเพาะอาหารหรือโรคแผลในกระเพาะอาหารโดยปกติอาการเรอมักไม่ได้มีอาการร้ายแรงในระยะยาว และมักจะค่อยๆดีขึ้นได้เอง แพทย์จะตรวจวินิจัยโดยการสอบถามประวัติและอาการต่าง ๆ ของผู้ป่วย รวมไปถึงตรวจร่างกายและอาจมีการตรวจเพิ่มเติม ดังนั้นหากมีอาการเรอที่เป็นมากขึ้นเรื่อยๆ มีน้ำหนักลด ถ่ายดำ จุกเสียดท้องเยอะ คลื่นไส้ อาเจียน ควรไปพบแพทย์ในระหว่างนี้รับประทานอาหารอ่อนๆให้สุกสะอาด ไม่กินมากเกินไป ไม่กินเร็วเกินไป หลีกเลี่ยงการรับประทานอาหารพร้อมกับคุยไปด้วย งดน้ำอัดลืมหรือเครื่องดื่มแอลกอฮอล์